Col d'Izoard - Wikipedia, den frie encyklopædi
2.360 m.o.h.[1]
44°49′11.18″N 6°44′6.25″Ø﻿ / ﻿44.8197722°N 6.7350694°Ø﻿ / 44.8197722; 6.7350694Koordinater: 44°49′11.18″N 6°44′6.25″Ø﻿ / ﻿44.8197722°N 6.7350694°Ø﻿ / 44.8197722; 6.7350694
Mindesmærke på Izoard-passet
Hautes-Alpes lokalitet i Frankrig
Col d'Izoard (eller: Col de l’Izoard) er et bjergpas i de franske alper i departementet Hautes-Alpes. Pashøjden er 2.360 m.o.h.[1] Det er muligt at passere det fra midt juni til midt oktober via vejen D902[3], der forbinder Briançon i nord med Guil-floden i Queyras-dalen og ender i Guillestre mod syd. Sydsiden af den øverste del før passet er meget karrakteristisk, og benævnes på fransk som Casse Déserte (noget i retning af forstenet og forladt).
Vejen over passet blev bygget i perioden 1893-1897 under ledelse af General Baron Berge, for hvem, der på toppen i 1934, blev opført et mindesmærke.[4] Passet indgår med mellemrum som en del af Tour de France ruten. Passet har fra nordsiden en gennemsnitlig stigning på 5,8% og fra syd på 4,3%[5] Der findes et mindre museum på toppen der formidler div. cykelbegivenheder.
3 Tour de France på Izoard-passet
De atypiske søjlestrukturer, der især er synlige i området omkring 'Casse Déserte', har sin oprindelse i forbindelse med dannelsen af Alperne. To forskellige typer af kalklag, det første dannet ved sedimentering på bunden af Tethyshavet i Trias-tiden (250 mio. år siden) og det andet i Kridt-tiden (140 mio. år siden), blev i forbindelse med dannelsen af Alperne (40 mio. år siden) vendt om på hovedet. Sulfat-rigt vand er sidenhen trængt ind i Trias laget og har medvirket til en cementering (gips-struktur). Efterfølgende har den almindelige erosion bevirket, at kridttids lagene, der eroderes hurtigere, har efterladt de nu bemærkelsesværdige søjlestrukturer.
De første 18 kilometer langs Guil-floden
'Slange-sving-' på Izoard
Mindetavler for Fausto Coppi og Louison Bobet
Tour de France på Izoard-passet[redigér | redigér wikikode]
2017 18 HC Briançon Col d'Izoard Warren Barguil (FRA)
2014 14 HC Grenoble Risoul Joaquim Rodríguez (ESP)
2011 18 HC Pinerolo Galibier/Serre-Chevalier Maxim Iglinsky (KAZ)
2006 15 HC Gap Alpe d'Huez Stefano Garzelli (ITA)
2003 9 HC Le Bourg-d'Oisans Gap Aitor Garmendia (ESP)
2000 14 HC Draguignan Briançon Santiago Botero (COL)
1989 16 HC Gap Briançon Pascal Richard (SUI)
1986 17 HC Gap Serre-Chevalier Eduardo Chozas (ESP)
1976 10 1 Le Bourg-d'Oisans Montgenèvre Lucien Van Impe (BEL)
^ a b france-montagnes.com, 10-legendary-mountain-passes-and-climbs. Hentet 21. juni 2019.
^ paesseatlas.de, col-dizoard. Hentet 21. juni 2019.
^ a b Google Maps, Col d'Izoard. Hentet 21. juni 2019.
^ Écomusée du pays de la Roudoule, La Route des Grandes Alpes, Édition de l’écomusée du pays de la Roudoule, Puget-Rostang, s.33, ISSN 1246-1938.
^ Col d'Izoard (2360m), Université Libre de Bruxelles, Hentet 26. juni 2017.
Wikimedia Commons har flere filer relateret til Col d'Izoard
Hentet fra "https://da.wikipedia.org/w/index.php?title=Col_d%27Izoard&oldid=9978557"
Denne side blev senest ændret den 23. juni 2019 kl. 09:09.